b'\n_START_ARTICLE_\nRodas koloss\n_START_PARAGRAPH_\nRodas koloss bija milz\xc4\xabga statuja, viens no septi\xc5\x86iem pasaules br\xc4\xabnumiem. T\xc4\x81 ir uzcelta par godu saules dievam H\xc4\x93lijam sengrie\xc4\xb7u pils\xc4\x93t\xc4\x81 Rodas sal\xc4\x81. T\xc4\x81s autors ir skulptors Haress no Lindosas, kas vad\xc4\xabja statujas veido\xc5\xa1anas darbus laika posm\xc4\x81 no 292. l\xc4\xabdz 280. gadam p.m.\xc4\x93. Statuja bija veidota no bronzas pl\xc4\x81ksn\xc4\x93m uz akmens un dzelzs konstrukcij\xc4\x81m. Tiek uzskat\xc4\xabts, ka kolosa augstums bija 70 olektis (aptuveni 32 metri). Tas st\xc4\x81v\xc4\x93ja pie ieejas pils\xc4\x93tas ost\xc4\x81. Daudzi zin\xc4\x81tnieki uzskata, ka koloss tehniski nevar\xc4\x93ja atrasties tie\xc5\xa1i virs ieejas ost\xc4\x81, k\xc4\x81 tas ir att\xc4\x93lots daudz\xc4\x81s ilustr\xc4\x81cij\xc4\x81s._NEWLINE_225. gad\xc4\x81 p.m.\xc4\x93. statuja sabruka zemestr\xc4\xabces laik\xc4\x81. Da\xc4\xbca no kolosa saglab\xc4\x81j\xc4\x81s l\xc4\xabdz 654. gadam, kad Rodas salu iekaroja ar\xc4\x81bi, kas bronzu un dzelzi, no k\xc4\x81 bija veidota statuja, p\xc4\x81rkaus\xc4\x93ja un p\xc4\x81rdeva. Le\xc4\xa3enda v\xc4\x93sta, ka kolosa atlieku uzpirc\xc4\x93jam vajadz\xc4\x93ja aptuveni 900 kamie\xc4\xbcus, lai t\xc4\x81s var\xc4\x93tu aizvest prom.'